section_heading: Djelatnost Student servisa
paragraph_text: minijatura|250px|lijevo|Šalter Student servisaStudentski centar Rijeka putem Student servisa posreduje i omogućuje privremeno ili povremeno zapošljavanje te isplate naknada za rad redovnim studentima Sveučilišta i Veleučilišta u Republici Hrvatskoj. Student servis posreduje između naručitelja poslova (poslodavca) i izvršitelja poslova (studenata) te vodi evidenciju o pravednoj raspodjeli privremenih i povremenih poslova. Na razvoj ove djelatnosti od osnutka Studentskog centra do danas utjecao je stalni porast broja studenata, kao i njihov rastući osobni standard. U početku, radeći posredstvom Student servisa, studenti su uglavnom osiguravali dopunska sredstva za troškove boravka u Rijeci, a u posljednje vrijeme, veliki broj studenata osigurava sredstva nužno potrebna za podmirenje troškova osobnog standarda i studiranja ili dodatno poboljšavaju svoj standard. Nemali broj studenata uspijeva, uz redovno studiranje, ovakvim načinom zaposlenja ostvariti prihod dostatan za cjelokupno uzdržavanje i školovanje. Zaposliti se uz posredovanje Student servisa mogu, osim redovnih studenata, i učenici završnih razreda srednje škole koji su u postupku upisa na studij. Uslugu posredovanja Student servisa godišnje koristi oko 8500 korisnika, ovisno o broju poslova u ponudi.